LICENCNI UGOVOR S KRAJNJIM KORISNIKOM

PAŽNJA: PROČITAJTE OVAJ DOKUMENT PRIJE INSTALIRANJA LICENCIRANOG SOFTVERA.

Ovo je licencni ugovor između vas i tvrtke Canon Inc., sa sjedištem na adresi: 30-2 Shimomaruko 3-chome, Ohta-ku, Tokio 146-8501, Japan ("Canon"), a odnosi se na softverske programe, njihove elektroničke ili internetske priručnike i ažuriranja (pod skupnim nazivom "Softver"), ako postoje, i/ili tekstne, slikovne, grafičke i ostale autorske radove u digitalnom obliku te njihova ažuriranja, uključujući radove isporučene putem Interneta koji se koriste sa Softverom ("Sadržaj"), ako postoje, koji vam se daju ovim Licencnim ugovorom s krajnjim korisnikom (Softver i Sadržaj nadalje će se pojedinačno ili skupno nazivati "Licencirani softver").

INSTALIRANJEM LICENCIRANOG SOFTVERA SLAŽETE SE S UVJETIMA OVOG UGOVORA.  AKO SE NE SLAŽETE S UVJETIMA OVOG UGOVORA, ODMAH ZATVORITE INSTALACIJSKI PROGRAM.  LICENCIRANI SOFTVER NEĆE SE INSTALIRATI, A VI NEMATE PRAVA NA NJEGOVO KORIŠTENJE.  Pristajete na korištenje Licenciranog softvera samo u skladu s uvjetima i odredbama navedenim u nastavku.

1. Vlasništvo i autorska prava:  tvrtka Canon ili njeni davatelji licenci vlasnici su svih prava, prava naslova i interesa u Licenciranom softveru.  Tvrtka Canon ili njeni davatelji licenci zauvijek zadržavaju sva autorska prava i ostala prava intelektualnog vlasništva u Licenciranom softveru i svim njegovim naknadnim kopijama bez obzira na njihov oblik.  Osim kako je ovdje izričito navedeno, nijedna licenca ni pravo, izričito ili podrazumijevano, ovdje vam se ne prenosi niti vam se dodjeljuje za bilo koje pravo intelektualnog vlasništva tvrtke Canon i njezinih davatelja licenci.  Ne smijete preinačavati, uklanjati ili brisati obavijest o zaštiti autorskih prava tvrtke Canon i/ili njezinih davatelja licenci sadržanih u Licenciranom softveru, uključujući i sve njegove kopije.

2. Licenca:  vaša licenca za korištenje Licenciranog softvera neisključiva je i neprenosiva:

(1)  Softver smijete upotrebljavati ("uporaba" označava pohranu, učitavanje, instaliranje, pokretanje ili prikazivanje Softvera) na više računala za vlastitu osobnu uporabu.  Softver ne smijete unajmiti, iznajmiti, podlicencirati, posuditi, prodati, dodijeliti, prenijeti u tuđi posjed niti prenositi.

(2)  Sadržaj smijete kopirati, upotrebljavati i mijenjati ("uporaba" označava pohranu, učitavanje, instaliranje, pokretanje ili prikazivanje Sadržaja) na više računala za vlastitu osobnu uporabu.  Sadržaj i njegove izvedenice ne smijete unajmiti, iznajmiti, podlicencirati, posuditi, prodati, dodijeliti, prenijeti u tuđi posjed niti prenositi.  Sadržaj ili njegove izvedenice smijete ispisivati ("Ispis") i dopuštena vam je njegova uporaba, kopiranje i distribucija Ispisa u vlastite nekomercijalne svrhe.  Uporaba, kopiranje ili distribuiranje Ispisa u komercijalne svrhe nije dopušteno.  Tvrtka Canon nije odgovorna za vašu uporabu Sadržaja i Ispisa ni za bilo koji zahtjev ili parnicu protiv vas koja je proizašla iz ili je na bilo koji način povezana s uporabom Sadržaja i Ispisa, uključujući bilo koju odgovornost ili trošak koji je proizašao iz bilo kojih zahtjeva, gubitaka, šteta, parnica, presuda ili troškova parnice i odvjetnika.

(3)  Smijete izraditi razuman broj pričuvnih kopija Licenciranog softvera kao dodatak dopuštenim načinima uporabe, pod uvjetom da sve takve kopije sadrže obavijest o zaštiti autorskih prava tvrtke Canon na način kao u izvornom primjerku Licenciranog softvera koji ste dobili.

(4)  Osim kako je ovdje izričito navedeno, ne smijete unajmiti, iznajmiti, podlicencirati, posuditi, prodati, dodijeliti, prenijeti u tuđi posjed, prenositi, kopirati, reproducirati, preinačavati, prilagođavati, sjedinjavati, prevoditi, pretvarati u drugi programski jezik, izvoditi obrnuti inženjering, dekompilirati, mijenjati, rastavljati niti izrađivati sadržaj na temelju cijelog ili dijela Licenciranog softvera, a navedene radnje i uporabu Licenciranog softvera ne smijete dopustiti trećoj strani, osim kako je izričito dopušteno ovim Ugovorom te do mjere i u okolnostima koje su izričito dopuštene zakonom.

3. Prihvaćanje prijenosa informacija
Izričito prihvaćate i pristajete na to da (i) neki Softver može prenositi sve ili dijelove informacija, kao što su naziv i serijski broj proizvoda za ispis tvrtke Canon koji upotrebljavate, vrstu Softvera, jezičnu postavku, podatke o boji, stanje pisača, regiju te vrstu operacijskog sustava i preglednika (pod uvjetom da preneseni podaci ne sadrže vaše osobne podatke), kako bi vam pružio informacije i podatke prilagođene vašoj radnoj okolini kada pristupate poslužiteljima tvrtke Canon ili bilo kojoj trećoj strani koju je naznačila tvrtka Canon ili kako bi vas obavijestio o ažuriranjima Softvera ili drugim informacijama bez prečestim slanja obavijesti te da (ii) tvrtka Canon smije analizirati i upotrebljavati takve podatke u svrhu razvoja proizvoda i poboljšanja njegove kvalitete i usluga.

4. Izvozna ograničenja:  slažete se da bez neophodne autorizacije primjenjivih vlasti Licencirani softver nećete slati ili odnositi izvan zemlje u kojoj ste ga izvorno kupili u druge zemlje.  Slažete se da ćete poštivati sve izvozne zakone i ograničenja te odredbe svake države na koju se to odnosi, kao i propise o izvozu Sjedinjenih Država ("EAR") te se slažete da Licencirani softver nećete izvoziti niti ponovo izvoziti, izravno ili neizravno, u suprotnosti s takvim zakonima, ograničenjima i propisima niti bez svih neophodnih odobrenja.

5. Raskid ugovora:  ovaj ugovor stupa na snagu nakon instalacije Licenciranog softvera i ostaje na snazi do njegova raskida.  Ovaj ugovor možete raskinuti uništavanjem Licenciranog softvera i svih njegovih kopija.  Ovaj se ugovor može raskinuti i ako ne poštujete bilo koji njegov uvjet ili odredbu.  Nakon raskida ugovora iz bilo kojeg razloga morate odmah uništiti sve kopije Licenciranog softvera, uključujući Licencirani softver pohranjen na tvrdom disku svih računala koja su u vašem vlasništvu, nad kojima imate ovlasti ili kojima upravljate.  Također, Canon može iskoristiti sva svoja ugovorna ili zakonska prava, ovlasti ili pravna sredstva koja ima.  Bez obzira na ranije navedeno, odjeljci 1, 3, 5 do 9 ostaju na snazi i nakon ovdje navedenog raskida ugovora.

6. Podrška i ažuriranje:  Canon, njegovi predstavnici i podružnice te njihovi distributeri i prodavači, nisu odgovorni za održavanje ili pružanje podrške za uporabu Licenciranog softvera.  Canon, njegovi predstavnici i podružnice te njihovi distributeri i prodavači, nisu obvezni pružati bilo koja ažuriranja, popravke ili podršku za Licencirani softver, osim ako to nije izričito dogovoreno u pisanom obliku između vas i bilo kojeg od navedenih subjekata.

7. OGRANIČENO JAMSTVO.  LICENCIRANI SOFTVER LICENCIRAN JE U STANJU "KAKAV JEST" BEZ JAMSTVA ILI UVJETA BILO KOJE VRSTE, IZRIČITIH ILI PODRAZUMIJEVANIH, UKLJUČUJUĆI BEZ OGRANIČENJA PODRAZUMIJEVANA JAMSTVA MOGUĆNOSTI PRODAJE, KVALITETE I/ILI PODOBNOSTI ZA ODREĐENU NAMJENU ILI NEPOVREDIVOSTI PRAVA, PRAVA NASLOVA I INTERESA, UKLJUČUJUĆI BEZ OGRANIČENJA PRAVA INTELEKTUALNOG VLASNIŠTVA.

SVE RIZIKE KVALITETE I PERFORMANSI LICENCIRANOG SOFTVERA SNOSITE VI.  AKO SE USTANOVI DA LICENCIRANI SOFTVER NE RADI ISPRAVNO, VI (NE CANON, NJEGOVI PREDSTAVNICI I PODRUŽNICE NITI NJIHOVI DISTRIBUTERI I PRODAVAČI) SNOSITE CJELOKUPAN IZNOS SVIH POTREBNIH SERVISA, POPRAVAKA ILI ISPRAVLJANJA.

NEKE DRŽAVE ILI ZAKONODAVSTVA NE DOPUŠTAJU IZUZIMANJE PODRAZUMIJEVANIH JAMSTAVA ILI UVJETA PA SE GORE NAVEDENO IZUZIMANJE MOŽDA NE ODNOSI NA VAS.  OVO VAM JAMSTVO PRUŽA ODREĐENA ZAKONSKA PRAVA, A MOŽDA IMATE I DRUGA PRAVA KOJA SE RAZLIKUJU OD DRŽAVE DO DRŽAVE ILI OD ZAKONODAVSTVA DO ZAKONODAVSTVA.

CANON NE JAMČI DA ĆE FUNKCIJE U LICENCIRANOM SOFTVERU ZADOVOLJITI VAŠE ZAHTJEVE NITI DA ĆE RAD LICENCIRANOG SOFTVERA BITI BEZ PREKIDA ILI POGREŠAKA.

Ako je Licencirani softver isporučen na mediju, kao što je CD-ROM, Canon jamči da će medij na koji je pohranjen Licencirani softver pri uobičajenoj uporabi biti bez nedostataka i pogrešaka u pogledu materijala i izrade u razdoblju od devedeset (90) dana od datuma njegove nabave koji je prikazan na računu ili na drugi način koji je prihvatljiv tvrtki Canon.

PRAVNA SREDSTVA ZA KORISNIKA.  Cjelokupna odgovornost tvrtke Canon i njenih davatelja licenci te vaše isključivo pravno sredstvo jest zamjena medija koji ne udovoljava OGRANIČENOM JAMSTVU i koji se mora vratiti lokalnoj prodajnoj podružnici tvrtke Canon u državi u kojoj ste nabavili Licencirani softver zajedno s kopijom računa ili na drugi način koji je prihvatljiv tvrtki Canon.  OGRANIČENO JAMSTVO ne odnosi se na kvar medija koji je nastao kao posljedica nezgode, zloporabe ili pogrešne primjene Licenciranog softvera i vrijedi samo za izvornog korisnika Licenciranog softvera.

8. ODRICANJE JAMSTVA.  OGRANIČENO JAMSTVO NAVEDENO IZNAD JEDINO JE JAMSTVO KOJE VAM JE DANO I DANO JE UMJESTO SVIH JAMSTAVA, UVJETA, IZJAVA, OBVEZA, ODREDBI I DUŽNOSTI PODRAZUMIJEVANIH STATUTOM, OBIČAJNIM PRAVOM, TRGOVAČKIM UZANCAMA, POSLOVANJEM ILI NA DRUGI NAČIN, A OVIME SE TVRTKA CANON ODRIČE SVEGA NAVEDENOG DO NAJVEĆE MJERE DOPUŠTENE ZAKONOM.

9. IZUZIMANJE SLUČAJNIH I POSLJEDIČNIH ŠTETA TE OGRANIČENJE ODGOVORNOSTI.  TVRTKA CANON NI NJENI DAVATELJI LICENCI NEĆE NI U KOJEM SLUČAJU BITI ODGOVORNI ZA BILO KOJE IZRAVNE, NEIZRAVNE, POSLJEDIČNE, SLUČAJNE POSEBNE ILI DRUGE ŠTETE (UKLJUČUJUĆI BEZ OGRANIČENJA ŠTETE ZA GUBITAK POSLOVNE ZARADE, PREKID POSLOVANJA ILI GUBITAK POSLOVNIH INFORMACIJA), ČAK I U SLUČAJU KAD JE CANON ILI NJEGOV DAVATELJ USLUGA IMAO SPOZNAJE O MOGUĆNOSTI NASTANKA TAKVIH ŠTETA.  CJELOKUPNA ODGOVORNOST TVRTKE CANON I SVIH NJENIH DAVATELJA LICENCI PROIZAŠLIH IZ ILI U VEZI S OVIM UGOVOROM BEZ OBZIRA RADI LI SE O UGOVORNOJ, IZVANUGOVORNOJ (UKLJUČUJUĆI BEZ OGRANIČENJA NEMAR) ILI DRUGOJ ODGOVORNOSTI OGRANIČENA JE NA IZNOS STVARNO PLAĆENOG IZNOSA ZA PROIZVOD TVRTKE CANON ZA KOJI JE LICENCIRANI SOFTVER OSMIŠLJEN ILI PET USD (5,00 USD) ODNOSNO ISTOVJETAN IZNOS U ODGOVARAJUĆOJ VALUTI, OVISNO O TOME ŠTO JE VEĆE.

NIŠTA U OVOM UGOVORU NE UTJEČE NA ZAKONSKA PRAVA KORISNIKA.

10. Općenito:  ovaj ugovor predstavlja cjelokupan ugovor između vas i tvrtke Canon u vezi s Licenciranim softverom i zamjenjuje sve prethodne usmene ili pisane izjave, ugovore ili dogovore vezane uz Licencirani softver.  Ni jedna strana nema pravna sredstva vezano uz bilo koju dobivenu izjavu na koju se oslanjala prilikom sklapanja ovog ugovora (osim ako takva izjava dana radi prijevare), a jedino pravno sredstvo te strane jest ono za kršenje ugovora kako je navedeno u ovom ugovoru.

Ako u bilo kojem trenutku sud nadležnog zakonodavstva ustanovi da je bilo koji dio ovog ugovora u cijelosti ili djelomično nezakonit, nevaljan ili neprovediv na bilo koji način prema zakonu bilo kojeg zakonodavstva, to neće utjecati na ni umanjiti zakonitost, valjanost ili provedivost bilo koje druge odredbe ovog ugovora.

Ako tvrtka Canon ne iskoristi ili iskoristi sa zakašnjenjem pravo, ovlast ili pravno sredstvo prema ovom ugovoru, to se ni u kojem slučaju ne smatra odricanjem tog prava, ovlasti ili pravnog sredstva.

Preinake ovog ugovora nemaju pravnu snagu ako nisu u pisanom obliku i ako ih nije potpisao ovlašteni predstavnik tvrtke Canon.

Odredbe ovog ugovora koje se odnose na predstavnike i/ili podružnice tvrtke Canon, izravno su provedive od strane tih predstavnika i/ili podružnica tvrtke Canon.

Obavijest o ograničenim pravima javne uprave SAD-a
Sav Licencirani softver dan javnoj upravi SAD-a u skladu sa zahtjevima izdanim 1. prosinca 1995. ili nakon tog datuma, dan je s komercijalnim licencnim pravima i ograničenjima opisanim u ovom ugovoru.  Sav Licencirani softver dan javnoj upravi SAD-a u skladu sa zahtjevima izdanim prije 1. prosinca 1995., dan je s OGRANIČENIM PRAVIMA kako je navedeno u odredbama FAR, 48 CFR 52.227-14 (LIPANJ 1987.) ili DFAR, 48 CFR 252.227-7013 (LISTOPAD 1988.), kako je primjenjivo.
