FELHASZNÁLÓI LICENCSZERZŐDÉS

FIGYELMEZTETÉS: KÉRJÜK, OLVASSA EL FIGYELMESEN EZT A DOKUMENTUMOT A LICENCELT SZOFTVER TELEPÍTÉSE ELŐTT.

A jelen dokumentum egy licencszerződés, amely Ön és a Canon Inc., székhelye: 30-2 Shimomaruko 3-chome, Ohta-ku, Tokió 146-8501, Japán („Canon”) között jött létre a szoftverprogrammal és a hozzá kapcsolódó bármely elektronikus és „online” dokumentációval és annak bármely frissítésével (együttesen a „Szoftver”) és/vagy szöveggel, képpel, ábrával vagy más digitális formátumú elemmel és annak bármely frissítésével, beleértve a Szoftver használatakor az interneten keresztül biztosítottakkal is („Tartalomadatok”) kapcsolatban, amelyeket a jelen felhasználói licencszerződés Önnek átad (a Szoftvert és a Tartalomadatokat ezután külön vagy együtt a „Licencelt szoftver” elnevezéssel jelöljük).

ÖN A LICENCELT SZOFTVER TELEPÍTÉSÉVEL MAGÁRA NÉZVE KÖTELEZŐNEK ISMERI EL A JELEN SZERZŐDÉS FELTÉTELEIT.  AMENNYIBEN ÖN NEM FOGADJA EL A JELEN SZERZŐDÉS RENDELKEZÉSEIT, AKKOR AZONNAL ZÁRJA BE A JELEN TELEPÍTŐ PROGRAMOT.  A LICENCELT SZOFTVER TELEPÍTÉSE MEGSZAKAD, ÉS ÖN NEM VÁLIK JOGOSULTTÁ A LICENCELT SZOFTVER HASZNÁLATÁRA.  Ön vállalja, hogy a Licencelt szoftvert csak az alábbiakban rögzített feltételeknek megfelelően használja.

1. Tulajdonjog és szerzői jog: A Licencelt szoftverhez fűződő összes jog, jogcím és haszon a Canont vagy a Canon licencek tulajdonosait (a továbbiakban licencadó) illeti meg.  A Canon, illetve a Canon licencadói a Licencelt szoftverhez, valamint - formától függetlenül - annak későbbi másolataihoz fűződő szerzői jog illetve egyéb szellemi tulajdonjogok kizárólagos, mindenkori tulajdonosa.  Hacsak a jelen Szerződés kifejezetten másként nem rendelkezik, a Canon sem kifejezetten, sem hallgatólagosan nem ad át és nem biztosít az Ön számára semmiféle licencet vagy jogot a Canon és a Canon licencadók szellemi tulajdonjogára vonatkozóan.  Ön nem módosíthatja, nem távolíthatja el és nem törölheti a Canonnak és/vagy a Canon licencátadóknak a Licencelt szoftverben, illetve annak esetleges másolatában lévő, szerzői jogra vonatkozó figyelmeztetését.

2. Licenc: Az Ön Licencelt szoftver használatára vonatkozó joga nem kizárólagos, és nem átruházható:

(1) Ön jogosult a Licencelt szoftvert több saját tulajdonában lévő számítógépen, személyes célra használni (a „használat” a Licencelt szoftver tárolását, betöltését, telepítését, futtatását vagy megjelenítését jelenti).  A Licencelt szoftvert Ön nem jogosult bérbe adni, lízingelni, arra al-licencet kiadni, kölcsönadni, értékesíteni, másra engedményezni, átadni, átruházni.

(2) Ön jogosult személyes célból, több saját tulajdonában lévő számítógépen lemásolni, használni és módosítani a Tartalomadatokat (a „használat” a Tartalomadatok tárolását, betöltését, telepítését, futtatását vagy megjelenítését jelenti).  A Tartalomadatokat vagy az azok felhasználásával készült elemeket Ön nem jogosult bérbe adni, lízingelni, arra al-licencet kiadni, kölcsönadni, értékesíteni, másra engedményezni, átadni, átruházni.  Jogosult viszont a Tartalomadatokat vagy az azok felhasználásával készült elemeket kinyomtatni („Nyomat”), majd a Nyomatot saját, nem kereskedelmi céljára használni, másoknak használatra átengedni, lemásolni, másoknak másolásra átengedni vagy terjeszteni.  A nyomatot nem jogosult használni, másoknak használatra átengedni, lemásolni, másoknak másolásra átengedni vagy terjeszteni kereskedelmi célú okokból.  A Canon nem tehető felelőssé a Tartalomadatok és a Nyomat Ön által történő felhasználásával, illetve a Tartalomadatok és a Nyomat használatával kapcsolatos bármely Ön elleni igénnyel vagy eljárással kapcsolatban, beleértve bármely kötelezettséget vagy költséget, akármilyen igényből, veszteségből, kárból, perből, ítéletből, perköltségből vagy ügyvédi díjból származik is.

(3) Ön jogosult indokolt mennyiségű biztonsági másolatot készíteni a Licencelt szoftverről az engedélyezett felhasználás támogatása érdekében, feltéve, hogy e példányok tartalmazzák a Canon szerzői jogra vonatkozó figyelmeztetését, ahogy az az Önnek átadott Licencelt szoftver eredeti példányán is szerepel.

(4) Az itt kifejezetten közöltek kivételével Ön nem jogosult a Licencelt szoftvert sem részben sem egészben bérbe adni, lízingelni, arra al-licencet kiadni, kölcsönadni, értékesíteni, másra engedményezni, átadni, átruházni, másolni, reprodukálni, módosítani, adaptálni, összevonni, lefordítani, más programozási nyelvre átfordítani, visszafordítani, visszafejteni, megváltoztatni, annak belső felépítését elemezni, illetve az alapján származékos alkotásokat létrehozni, a fentieket, illetve a Licencelt szoftver használatát másoknak lehetővé tenni, hacsak azt a jelen Szerződés kifejezetten meg nem engedi, de akkor is kizárólag és csakis a törvény által kifejezetten megengedett mértékben és körülmények között.

3. Az adatok továbbításának tudomásul vétele
Ön kifejezetten tudomásul veszi és beleegyezik a következőkbe: (a) a Szoftver egyes részei részben vagy egészében továbbíthatnak olyan adatokat, mint a következők: a használt Canon nyomtatótermék neve és sorozatszáma, a Szoftver típusa, a nyelvi beállítás, a tintaadatok, a nyomtató állapota, a térség, az operációs rendszer és a böngésző típusa (amennyiben a továbbított adatok nem tartalmaznak személyes adatokat), hogy az Ön környezetének leginkább megfelelő információkat és adatokat kaphassa meg a Canon vagy a Canon által megbízott harmadik felek kiszolgálóinak elérésekor, illetve hogy a Szoftver frissítéseiről és más információkról úgy értesülhessen, hogy ne kelljen rendszeresen üzennünk Önnek, valamint (b) a Canon elemezheti és felhasználhatja ezeket az adatokat a termék fejlesztése, illetve a minőség és a szolgáltatások továbbfejlesztése érdekében.

4. Exportkorlátozás: Ön tudomásul veszi, hogy a Licencelt szoftvert abból az országból, ahol eredetileg beszerezte, nem küldheti és viheti ki más országokba, anélkül, hogy megszerezte volna a mindenkori kormány jóváhagyását.  Ön vállalja, hogy az összes érintett ország exportra vonatkozó törvényeit, korlátozásait és előírásait, valamint az Egyesült Államok Exportigazgatási Szabályzatát („EAR”) maradéktalanul betartja, és a Licencelt szoftvert sem közvetlenül, sem közvetett úton nem exportálja és nem reexportálja a törvények, korlátozások és előírások megsértésével vagy a szükséges jóváhagyások beszerzése nélkül.

5. Időtartam és megszűnés: A jelen Szerződés a Licencelt szoftver telepítésével lép életbe, és megszűnésig marad érvényben.  Ön a Licencelt szoftvernek és a Licencelt szoftver összes példányának megsemmisítésével szüntetheti meg a jelen Szerződést.  A Szerződés megszűnik akkor is, ha Ön nem tesz eleget a Szerződés bármely feltételének.  A Szerződés bármilyen okból történő megszűnése esetén Ön köteles haladéktalanul megsemmisíteni a Licencelt szoftver összes példányát, beleértve az Ön birtokában, rendelkezése vagy felügyelete alatt lévő számítógép-merevlemezen tárolt bármilyen Licencelt szoftvert.  Ezenfelül, a Canon jogosult gyakorolni bármely, szerződéses vagy törvényes jogát, jogosítványát és jogorvoslati lehetőségét.  Az előzőekben foglaltaktól függetlenül az 1, 3 és 5–9. szakaszok a szerződés bármilyen okból történő megszűnése esetén is érvényben maradnak.

6. Támogatás és frissítés: A Canonnak, a Canon leányvállalatoknak és társvállalatoknak, azok forgalmazóinak és kereskedőinek nem képezi feladatát, hogy a Licencelt szoftvert karbantartsák, vagy segítséget nyújtsanak annak használatához.  A Canon, a Canon leányvállalatok és társvállalatok, azok forgalmazói és kereskedői nem kötelesek frissítést, javítást vagy támogatást biztosítani a Licencelt szoftverhez, kivéve ha ennek ellenkezőjéről kifejezett, írásos megállapodás született Ön és a fenti jogi személyek bármelyike között.

7. KORLÁTOZOTT GARANCIAVÁLLALÁS.  A LICENCELT SZOFTVER "AHOGY VAN" ALAPON KERÜL ÁTADÁSRA, BÁRMINEMŰ KIFEJEZETT VAGY HALLGATÓLAGOS GARANCIA VAGY FELTÉTEL NÉLKÜL, TÖBBEK KÖZÖTT BELEÉRTVE A PIACKÉPESSÉGRE, A MINŐSÉGRE ÉS/VAGY EGY ADOTT CÉLRA VALÓ ALKALMASSÁGRA VAGY BÁRMELY JOG, JOGCÍM VAGY ÉRDEK, TÖBBEK KÖZÖTT A SZELLEMI TULAJDON MEG NEM SÉRTÉSÉRE VONATKOZÓ VÉLELMEZETT GARANCIÁKAT VAGY FELTÉTELEKET IS.

A LICENCELT SZOFTVER MINŐSÉGÉVEL ÉS TELJESÍTMÉNYÉVEL KAPCSOLATOS KOCKÁZATOT TELJES MÉRTÉKBEN ÖN VISELI.  AMENNYIBEN A LICENCELT SZOFTVER HIBÁSNAK BIZONYUL, ÖN (ÉS NEM A CANON, A CANON LEÁNYVÁLLALATAI ÉS TÁRSVÁLLALATAI, FORGALMAZÓI ÉS KERESKEDŐI) VISELI A SZÜKSÉGES SZERVIZ, JAVÍTÁS VAGY KORREKCIÓ TELJES KÖLTSÉGÉT.

EGYES ÁLLAMOK ÉS JOGHATÓSÁGOK NEM TESZIK LEHETŐVÉ A VÉLT GARANCIÁK VAGY FELTÉTELEK KIZÁRÁSÁT, ÍGY LEHETSÉGES, HOGY A FENTI KORLÁTOZÁS ÖNRE NEM ÉRVÉNYES.  EZ A GARANCIA KONKRÉT TÖRVÉNYI JOGOKAT BIZTOSÍT AZ ÖN SZÁMÁRA, ÉS EZEN TÚLMENŐEN ÖNNEK MÁS JOGAI IS LEHETNEK, AMELYEK ÁLLAMRÓL ÁLLAMRA, ILLETVE JOGHATÓSÁGRÓL JOGHATÓSÁGRA VÁLTOZNAK.

A CANON NEM GARANTÁLJA, HOGY A LICENCELT SZOFTVER ÁLTAL MEGTESTESÍTETT FUNKCIÓK MEGFELELNEK AZ ÖN ELVÁRÁSAINAK, ÉS HOGY A LICENCELT SZOFTVER FOLYAMATOSAN VAGY HIBAMENTESEN MŰKÖDIK.

Amennyiben a Licencelt szoftver valamely médium, mint pl. CD-ROM, formájában kerül átadásra, a Canon garantálja, hogy a Licencelt szoftvert hordozó médium, rendeltetésszerű használat esetén, nyugta vagy más, a Canon által elfogadható dokumentum által igazolt beszerzés napjától számított kilencven (90) napon át anyaghibától és gyártási hibától mentes.

A VÁSÁRLÓ JOGORVOSLATI LEHETŐSÉGEI.  A Canon és a Canon licencadók kizárólagos felelőssége és az Ön egyedüli jogorvoslati lehetősége abban áll, hogy a KORLÁTOZOTT GARANCIA feltételeit nem teljesítő adathordozót kicseréltetheti, ha azt a nyugta egy példányával együtt, vagy a Canon által elfogadható egyéb módon visszaszolgáltatja a Canon azon országban működő helyi értékesítési leányvállalatának, ahol Ön a Licencelt szoftvert beszerezte.  A KORLÁTOZOTT GARANCIA nem érvényes, ha az adathordozó hibája balesetből, a Licencelt szoftverrel való visszaélésből vagy a Licencelt szoftver nem rendeltetésszerű használatából ered, illetve kizárólag a Licencelt szoftver eredeti felhasználójára érvényes.

8. LEMONDÁS A GARANCIÁRÓL.  ÖNT KIZÁRÓLAG A FENT LEÍRT KORLÁTOZOTT GARANCIA ILLETI MEG, AMELY MINDEN, TÖRVÉNY, ÁLTALÁNOS JOGSZABÁLY, KERESKEDELMI SZOKÁS VAGY INTÉZKEDÉS ÁLTAL VAGY MÁS MÓDON BIZTOSÍTOTT GARANCIA, FELTÉTEL, KIJELENTÉS, VÁLLALÁS, KIKÖTÉS ÉS KÖTELEZETTSÉG HELYÉBE LÉP, AMELYEKRŐL ÖN EZENNEL A TÖRVÉNY ÁLTAL LEHETŐVÉ TETT TELJES MÉRTÉKIG LEMOND.

9. VÉLETLEN ÉS KÖVETKEZMÉNYES KÁROK KIZÁRÁSA ÉS A FELELŐSSÉG KORLÁTOZÁSA.  A CANON ÉS A CANON LICENCADÓK SEMMILYEN KÖRÜLMÉNYEK KÖZÖTT NEM TARTOZNAK ÖNNEK FELELŐSSÉGGEL SEMMILYEN KÖZVETLEN, KÖZVETETT, KÖVETKEZMÉNYES, VÉLETLEN, KONKRÉT VAGY MÁS KÁRÉRT (BELEÉRTVE TÖBBEK KÖZÖTT AZ ÜZLETI HASZON ELMARADÁSÁT, AZ ÜZLET FENNAKADÁSÁT, ILLETVE AZ ÜZLETI INFORMÁCIÓK ELVESZTÉSÉT), FÜGGETLENÜL ATTÓL, HOGY A CANON VAGY BÁRMELY CANON LICENCADÓ TÁJÉKOZTATÁST KAPOTT-E A KÁROK FELMERÜLÉSÉNEK LEHETŐSÉGÉRŐL.  A CANON ÉS BÁRMELY CANON LICENCADÓ JELEN SZERZŐDÉSBŐL KIFOLYÓLAG VAGY AZZAL ÖSSZEFÜGGÉSBEN FENNÁLLÓ FELELŐSSÉGE - FÜGGETLENÜL ATTÓL, HOGY A KÁROKOZÁSRA A SZERZŐDÉS KERETÉBEN VAGY AZON KÍVÜL (BELEÉRTVE TÖBBEK KÖZÖTT A HANYAGSÁGOT IS) VAGY MÁS MÓDON KERÜL SOR - SEMMILYEN KÖRÜLMÉNYEK KÖZÖTT NEM HALADHATJA MEG A MAGASABBIKAT A KÖVETKEZŐ KÉT ÖSSZEG KÖZÜL: VAGY AZON CANON TERMÉK ÖN ÁLTAL MEGFIZETETT ÁRA, AMELYHEZ A LICENCELT SZOFTVER KÉSZÜLT, VAGY PEDIG ÖT AMERIKAI DOLLÁR (5,00 US$), ILLETVE A HELYI PÉNZNEMBEN ENNEK MEGFELELŐ ÖSSZEG.

A JELEN SZERZŐDÉSBEN FOGLALTAK SEMMILYEN MÓDON NEM CSORBÍTHATJÁK A FOGYASZTÓK TÖRVÉNY ADTA JOGAIT.

10. Általános: A jelen Szerződés képezi az Ön és a Canon között a Licencelt szoftverrel kapcsolatban létrejött egyedüli megállapodást, és a Licencelt szoftver tekintetében mindennemű előzőleg tett szóbeli és írásbeli kijelentés, megállapodás és egyezség helyébe lép.  A felek egyike sem tarthat igényt jogorvoslatra azon neki tett nyilatkozatok vonatkozásában, amelyekre alapozva a jelen Szerződést megkötötte (hacsak azt nem megtévesztés szándékával tették), hanem kizárólag a jelen Szerződés alapján áll rendelkezésére szerződésszegés miatti jogorvoslat.

Ha az illetékes bíróság a jelen Szerződés bármely részét bármikor részben vagy egészben bármilyen tekintetben jogellenesnek, érvénytelennek vagy végrehajthatatlannak ítéli bármely joghatóság törvényei alapján, úgy ez nem befolyásolja, és nem csorbítja a jelen Szerződés egyéb rendelkezéseinek jogszerűségét, érvényességét és végrehajthatóságát.

Amennyiben a Canon nem gyakorolja vagy késedelmesen gyakorolja a jelen Szerződés alapján fennálló valamely jogát, jogosítványát vagy jogorvoslati lehetőségét, az semmilyen körülmények között nem számít az adott jogról, jogosítványról vagy jogorvoslati lehetőségről való lemondásnak.

A jelen Szerződés módosítása mindaddig nem lép életbe, amíg azt írásba nem foglalták, és azt alá nem írta a Canon egy erre jogosult képviselője.

Amennyiben a jelen Szerződés a Canon leányvállalataira és/vagy társvállalataira vonatkozik, annak rendelkezéseit a Canon leányvállalatai és/vagy társvállalatai közvetlenül érvényesíthetik.

Az USA kormányzatának korlátozott jogokra való figyelmeztetése
Minden, az USA kormányhivatalai számára az 1995. december 1-jén vagy ezt követően kiadott kérelmezések értelmében biztosított Licencelt szoftver használatára érvényesek a jelen dokumentum más részeiben szereplő kereskedelmi licencjogok és korlátozások.  Minden, az USA kormányhivatalai számára az 1995. december 1-jét megelőzően kiadott kérelmezések értelmében biztosított Licencelt szoftver használatára KORLÁTOZOTT JOGOK érvényesek a FAR, 48 CFR 52.227-14 (1987. JÚNIUS), vagy a DFAR, 48 CFR 252.227-7013 (1988. OKTÓBER) szerint az alkalmazhatóság függvényében.
