# Zaslon »Printer Connection [Povezovanje tiskalnika]«

Povezavo med tiskalnikom in računalnikom je v tem zaslonu mogoče vzpostaviti samodejno. Sledite navodilom, prikazanim na zaslonu. Če se postopek namestitve zaustavi in je še vedno prikazan zaslon Printer Connection [Povezovanje tiskalnika]: Najprej poskusite »1. rešitev« spodaj. ## 1. rešitev Preverite, ali je tiskalnik dobro povezan z računalnikom. Če v povezavi ne najdete napake, vendar težava še vedno ostaja, poskusite 2. korak spodaj. Izklopite tiskalnik. Iztaknite kabel za povezavo iz tiskalnika in ga nato znova priključite. Vklopite tiskalnik. Če se postopek namestitve še vedno zaustavi na tej točki, poskusite znova namestiti gonilnik tako, da izvedete spodnja navodila: ## 2. rešitev Na zaslonu Printer Connection [Povezovanje tiskalnika] kliknite Cancel [Prekliči]. Ko je prikazan zaslon Installation Failure [Napaka pri namestitvi], kliknite Start Over [Začni znova]. Kliknite Exit [Zapri] in odstranite CD-ROM. Izklopite tiskalnik. Znova zaženite računalnik. Znova namestite gonilnik tiskalnika tako, da izvedete postopke, opisane v kratkih navodilih za postavitev in uporabo.