LICENČNÁ ZMLUVA S KONCOVÝM POUŽÍVATEĽOM

UPOZORNENIE: PREČÍTAJTE SI TENTO DOKUMENT PRED INŠTALÁCIOU LICENCOVANÉHO SOFTVÉRU.

Toto je licenčná zmluva medzi vami a spoločnosťou Canon Inc., ktorá sídli na adrese 30-2 Shimomaruko 3-chome, Ohta-ku, Tokyo 146-8501, Japonsko (ďalej len „spoločnosť Canon“).  Táto zmluva sa týka softvérových programov, súvisiacich elektronických alebo internetových príručiek a ich prípadných aktualizácií (ďalej súhrnne len „softvér“) a textov, obrázkov, grafických prvkov alebo iných prvkov v digitálnej podobe a ich prípadných aktualizácií vrátane položiek poskytovaných prostredníctvom internetu pri používaní softvéru (ďalej len „obsiahnuté údaje“), ktoré získavate v rámci tejto Licenčnej zmluvy s koncovým používateľom (softvér a obsiahnuté údaje budú v tomto dokumente označené jednotlivo alebo súhrnne ako „licencovaný softvér“).

INŠTALÁCIOU TOHTO SOFTVÉRU SÚHLASÍTE S PODMIENKAMI TEJTO ZMLUVY.  AK S PODMIENKAMI TEJTO ZMLUVY NESÚHLASÍTE, IHNEĎ UKONČITE INŠTALAČNÝ PROGRAM.  LICENCOVANÝ SOFTVÉR SA NENAINŠTALUJE A NEBUDETE OPRÁVNENÍ HO POUŽÍVAŤ.  Súhlasíte s tým, že licencovaný softvér použijete iba v súlade s nasledujúcimi podmienkami.

1. Vlastníctvo a autorské práva: Všetky práva a nároky týkajúce sa licencovaného softvéru patria spoločnosti Canon alebo subjektom, ktoré jej poskytli licenciu.  Spoločnosť Canon alebo subjekty, ktoré jej poskytli licenciu, si zachovajú všetky autorské práva a ďalšie práva z duševného vlastníctva na licencovaný softvér a na všetky v budúcnosti vytvorené kópie licencovaného softvéru bez ohľadu na ich formu.  S výnimkou prípadov výslovne uvedených v týchto podmienkach vám spoločnosť Canon v tomto dokumente neposkytuje ani neudeľuje žiadnu licenciu ani práva, výslovné ani odvodené, na žiadne duševné vlastníctvo spoločnosti Canon a subjektov, ktoré jej poskytli licenciu.  Informácie o autorských právach spoločnosti Canon a subjektov, ktoré jej poskytli licenciu, uvedené v licenčnom softvéri alebo akýchkoľvek jeho kópiách nebudete meniť ani odstraňovať.

2. Licencia: Vaša licencia na použitie licencovaného softvéru je nevýhradná a neprenosná:

(1) Máte oprávnenie používať tento softvér („použitím“ sa rozumie uchovávanie, načítanie, inštalácia, spúšťanie alebo zobrazovanie softvéru) vo viacerých počítačoch na osobné účely.  Tento softvér nesmiete prenajímať, požičiavať, ďalej licencovať, predávať ani prevádzať na iné osoby.

(2) Máte oprávnenie kopírovať, používať a meniť obsiahnuté údaje („použitím“ sa rozumie uchovávanie, načítanie, inštalácia, spúšťanie alebo zobrazovanie obsiahnutých údajov) vo viacerých počítačoch na svoje osobné účely.  Obsiahnuté údaje alebo z nich odvodené údaje nesmiete prenajímať, požičiavať, ďalej licencovať, predávať ani prevádzať na iné osoby.  Máte tiež oprávnenie tlačiť obsiahnuté údaje alebo z nich odvodené údaje (ďalej len „vytlačený obsah“) a používať, dovoliť používať, kopírovať, dovoliť kopírovať a distribuovať tlač pre svoje vlastné nekomerčné účely.  Vytlačený obsah nesmiete používať, dovoliť používať, kopírovať, dovoliť kopírovať ani distribuovať na komerčné účely.  Spoločnosť Canon neponesie zodpovednosť za použitie obsiahnutých údajov a vytlačeného obsahu ani za nároky a žaloby voči vašej osobe, ktoré akokoľvek súvisia s použitím obsiahnutých údajov a vytlačeného obsahu alebo z neho vyplývajú, ani za žiadne škody či náklady vyplývajúce zo všetkých nárokov, strát, škôd, žalôb, rozsudkov, súdnych trov či poplatkov za právneho zástupcu.

(3) Môžete vytvoriť primeraný počet záložných kópií licencovaného softvéru.  Všetky takéto kópie musia byť používané povoleným spôsobom a musia obsahovať informácie o autorských právach spoločnosti Canon v podobe, v akej sú uvedené v originálnej kópii licencovaného softvéru, ktorá vám bola poskytnutá.

(4) S výnimkou prípadov výslovne uvedených v týchto podmienkach nesmiete tento licencovaný softvér ako celok ani po častiach prenajímať, požičiavať, ďalej licencovať, predávať, prevádzať na iné osoby, kopírovať, rozmnožovať, meniť, prispôsobovať, zlučovať, prekladať, konvertovať do iného programovacieho jazyka, spätne analyzovať, dekompilovať, upravovať ani rozoberať, nesmiete z neho ani z jeho častí vytvárať odvodené diela a nesmiete žiadnej tretej strane povoliť takéto činnosti alebo takéto použitie licencovaného softvéru.  Tieto obmedzenia sa netýkajú prípadov, ktoré sú výslovne povolené v tejto zmluve, a rozsahu a situácií, ktoré výslovne povoľuje zákon.

3. Súhlas s prenosom informácií
Výslovne potvrdzujete a súhlasíte s tým, že (i) niektorý softvér môže prenášať všetky alebo časť informácií, ako sú názov a sériové číslo používaného tlačiarenského produktu Canon, typ softvéru, nastavenie jazyka, informácie o atramente, stav tlačiarne, oblasť a typ operačného systému alebo prehľadávača (za predpokladu, že prenášané informácie neobsahujú vaše osobné údaje), s cieľom poskytnúť vám informácie a údaje, ktoré najviac vyhovujú vášmu prostrediu pri prístupe k serverom spoločnosti Canon alebo ktorejkoľvek tretej strany určenej spoločnosťou Canon, alebo s cieľom informovať vás o aktualizáciách softvéru alebo iných skutočnostiach bez toho, aby ste na to boli pravidelne upozorňovaní; a že (ii) spoločnosť Canon môže takéto informácie analyzovať a používať na účely vývoja produktu a zvyšovania jeho kvality a služieb.

4. Obmedzenie vývozu: Súhlasíte s tým, že licencovaný softvér neodošlete ani nevyveziete z krajiny, v ktorej ste ho pôvodne nadobudli, do iných krajín, ak na toto nebudete mať potrebné oprávnenie príslušných štátnych úradov.  Súhlasíte s tým, že budete dodržiavať všetky zákony pre vývoz a príslušné obmedzenia a predpisy všetkých zúčastnených krajín a tiež americký zákon U.S. Export Administration Regulations („EAR“) a že tento licencovaný softvér nebudete vyvážať ani opätovne vyvážať, priamo ani nepriamo, v rozpore s takýmito zákonmi, obmedzeniami a predpismi alebo bez všetkých potrebných povolení.

5. Ukončenie platnosti: Táto zmluva je platná počas inštalácie licencovaného softvéru a zostáva v platnosti až do jej ukončenia.  Túto zmluvu môžete ukončiť zničením licenčného softvéru a všetkých jeho prípadných kópií.  Táto zmluva môže byť tiež ukončená, ak nedodržíte niektorú z jej podmienok.  Ak dôjde z akéhokoľvek dôvodu k ukončeniu tejto zmluvy, musíte bezodkladne zničiť všetky kópie licencovaného softvéru vrátane licencovaného softvéru uloženého na pevnom disku počítačov, ktoré vlastníte, spravujete alebo kontrolujete.  Okrem toho má spoločnosť Canon právo využiť prípadné zmluvné alebo zákonné práva, právomoci alebo opravné prostriedky, na ktoré má nárok.  Bez ohľadu na predchádzajúce ustanovenia budú články 1, 3, 5 až 9 platiť aj po ukončení platnosti tejto zmluvy.

6. Podpora a aktualizácia: Spoločnosť Canon, jej pobočky a pridružené organizácie a jej príslušní distribútori a predajcovia nenesú zodpovednosť za údržbu a podporu používania licencovaného softvéru.  Spoločnosť Canon, jej pobočky a pridružené organizácie a jej príslušní distribútori a predajcovia nemajú povinnosť poskytovať aktualizácie, opravy ani podporu pre licencovaný softvér, ak na tento účel neexistuje medzi vami a niektorými z uvedených subjektov výslovná písomná zmluva.

7. OBMEDZENÁ ZÁRUKA.  TENTO LICENCOVANÝ SOFTVÉR JE LICENCOVANÝ V STAVE „AKO JE“, BEZ AKÝCHKOĽVEK ZÁRUK ALEBO PODMIENOK, ČI UŽ VÝSLOVNÝCH ALEBO PREDPOKLADANÝCH, MEDZI KTORÉ OKREM INÉHO PATRIA ZÁRUKY PREDAJNOSTI, KVALITY ALEBO VHODNOSTI NA URČITÝ ÚČEL ALEBO ZÁRUKY NEPORUŠENIA AKÝCHKOĽVEK PRÁV, NÁROKOV ALEBO ZÁUJMOV, OKREM INÉHO VRÁTANE PRÁV Z DUŠEVNÉHO VLASTNÍCTVA.

VŠETKY RIZIKÁ VYPLÝVAJÚCE Z KVALITY A VÝKONU TOHTO LICENCOVANÉHO SOFTVÉRU NESIETE VY.  AK BY SA UKÁZALO, ŽE JE TENTO LICENCOVANÝ SOFTVÉR CHYBNÝ, PONESIETE VŠETKY NÁKLADY ZA NUTNÝ SERVIS A OPRAVY VY (NIE SPOLOČNOSŤ CANON, JEJ POBOČKY A PRIDRUŽENÉ ORGANIZÁCIE ALEBO JEJ PRÍSLUŠNÍ DISTRIBÚTORI ALEBO PREDAJCOVIA).

V NIEKTORÝCH ŠTÁTOCH ALEBO JURISDIKCIÁCH NIE JE POVOLENÉ VYLÚČENIE PREDPOKLADANÝCH ZÁRUK ALEBO PODMIENOK, TAKŽE SA VÁS VYŠŠIE UVEDENÉ VYLÚČENIE ZODPOVEDNOSTI NEMUSÍ TÝKAŤ.  TÁTO ZÁRUKA VÁM DÁVA KONKRÉTNE ZÁKONNÉ PRÁVA.  OKREM TÝCHTO PRÁV MÔŽETE MAŤ ĎALŠIE PRÁVA, KTORÉ ZÁVISIA OD VÁŠHO ŠTÁTU ALEBO JURISDIKCIE.

SPOLOČNOSŤ CANON NEZARUČUJE, ŽE FUNKCIE OBSIAHNUTÉ V TOMTO LICENCOVANOM SOFTVÉRI SPLNIA VAŠE POŽIADAVKY ALEBO ŽE BUDE TENTO LICENCOVANÝ SOFTVÉR FUNGOVAŤ BEZ PRERUŠENIA ALEBO CHÝB.

Ak je licencovaný softvér dodaný na médiu, napríklad disku CD-ROM, poskytuje spoločnosť Canon záruku, že médium, na ktorom je licencovaný softvér uložený, nebude mať za predpokladu normálneho používania materiálové ani výrobné chyby po dobu deväťdesiatich (90) dní od dátumu nadobudnutia preukázaného dokladom o kúpe alebo iným spôsobom akceptovaným spoločnosťou Canon.

OPRAVNÉ PROSTRIEDKY ZÁKAZNÍKA.  Jedinou zodpovednosťou spoločnosti Canon a subjektov, ktoré jej poskytli licenciu, a vaším výhradným opravným prostriedkom bude výmena média, ktoré nesplňuje podmienky OBMEDZENEJ ZÁRUKY.  Takéto médium musíte vrátiť predajcovi produktov spoločnosti Canon vo vašej krajine, kde ste nadobudli licencovaný softvér, spolu s kópiou dokladu o kúpe alebo iným dokladom akceptovaným spoločnosťou Canon.  Táto OBMEDZENÁ ZÁRUKA sa nevzťahuje na prípady, kedy dôjde k poškodeniu média nehodou, zneužitím alebo nesprávnym použitím licencovaného softvéru, a nebude sa týkať žiadnej inej osoby ako prvého používateľa licencovaného softvéru.

8. ODMIETNUTIE ZÁRUK.  OBMEDZENÁ ZÁRUKA UVEDENÁ VYŠŠIE JE JEDINOU ZÁRUKOU, KTORÚ ZÍSKAVATE. TÚTO ZÁRUKU DOSTÁVATE NAMIESTO VŠETKÝCH ZÁRUK, PODMIENOK, VYHLÁSENÍ, SĽUBOV, DOHÔD A ZÁVÄZKOV VYCHÁDZAJÚCICH ZO ZÁKONOV, VŠEOBECNÉHO PRÁVA, OBCHODNÝCH ZVYKLOSTÍ, PRIEBEHU JEDNANIA ALEBO INÝCH PODKLADOV.  VŠETKY TIETO PODKLADY SÚ ODMIETNUTÉ V MAXIMÁLNOM MOŽNOM ROZSAHU POVOLENOM ZÁKONMI.

9. VYLÚČENIE NÁHODNÝCH A NÁSLEDNÝCH ŠKÔD A OBMEDZENIE ZODPOVEDNOSTI.  SPOLOČNOSŤ CANON A SUBJEKTY, KTORÉ JEJ POSKYTLI LICENCIU, NEBUDÚ V ŽIADNOM PRÍPADE ZODPOVEDAŤ ZA ŽIADNE PRIAME, NEPRIAME, NÁSLEDNÉ, NÁHODNÉ ALEBO INÉ ŠKODY AKÉHOKOĽVEK DRUHU (OKREM INÉHO VRÁTANE ŠKÔD SPÔSOBENÝCH ZMARENÝM OBCHODNÝM ZISKOM, PRERUŠENÍM ČINNOSTI FIRMY ALEBO STRATOU OBCHODNÝCH INFORMÁCIÍ) BEZ OHĽADU NA TO, ČI SPOLOČNOSŤ CANON ALEBO SUBJEKT, KTORÝ JEJ POSKYTOL LICENCIU, VEDELI O MOŽNOSTI VZNIKU TAKÝCHTO ŠKÔD.  ÚPLNÁ ZODPOVEDNOSŤ SPOLOČNOSTI CANON A KTORÉHOKOĽVEK ZO SUBJEKTOV, KTORÉ JEJ POSKYTLI LICENCIU, VYPLÝVAJÚCA Z TEJTO ZMLUVY Z DÔVODU ZMLUVNÝCH ZÁVÄZKOV, OBČIANSKOPRÁVNEHO DELIKTU (OKREM INÉHO VRÁTANE NEDBALOSTI) ALEBO INÉHO DÔVODU BUDE OBMEDZENÁ NA SUMU, KTORÚ STE ZAPLATILI ZA PRODUKT CANON, PRE KTORÝ JE URČENÝ TENTO LICENCOVANÝ SOFTVÉR, ALEBO SUMU PÄŤ DOLÁROV (5 USD) ALEBO ROVNOCENNÚ SUMU VO VAŠEJ MENE, PRIČOM PLATÍ VYŠŠIA Z TÝCHTO DVOCH SÚM.

TÁTO ZMLUVA ŽIADNYM SPÔSOBOM NEOVPLYVŇUJE ZÁKONNÉ PRÁVA SPOTREBITEĽA.

10. Všeobecné podmienky: Táto zmluva predstavuje úplnú zmluvu medzi vami a spoločnosťou Canon ohľadne licencovaného softvéru a nahrádza všetky predchádzajúce ústne alebo písomné vyhlásenia, zmluvy alebo dohody ohľadne licencovaného softvéru.  Žiadna zo zmluvných strán nemá žiadny opravný prostriedok vychádzajúci z akéhokoľvek vyhlásenia druhej zo strán, na ktoré sa pri uzavretí tejto zmluvy spoliehala (s výnimkou falošných vyhlásení).  Jediným opravným prostriedkom poškodenej zmluvnej strany bude opravný prostriedok za porušenie tejto zmluvy.

Ak súd právoplatnej jurisdikcie kedykoľvek stanoví, že je táto zmluva ako celok alebo čiastočne nezákonná, neplatná alebo nevymáhateľná s ohľadom na zákony akejkoľvek jurisdikcie, nebude mať táto skutočnosť vplyv na zákonnosť, platnosť a vymáhateľnosť všetkých ostatných ustanovení tejto zmluvy.

Ak spoločnosť Canon neuplatní akékoľvek svoje právo, právomoc alebo opravný prostriedok na základe tejto zmluvy alebo sa s ich uplatnením oneskorí, v žiadnom prípade to neznamená, že sa takého práva, právomoci alebo opravného prostriedku zrieka.

Prípadné zmeny tejto zmluvy budú platné, iba ak budú vyhotovené písomne a podpísané autorizovaným zástupcom spoločnosti Canon.

Ustanovenia tejto zmluvy, ktoré sa týkajú pobočiek alebo pridružených organizácií spoločnosti Canon, sú priamo vymáhateľné príslušnými pobočkami a pridruženými organizáciami spoločnosti Canon.

Upozornenie o obmedzených právach vlády Spojených štátov
Všetok licenčný softvér poskytnutý vláde Spojených štátov na základe žiadostí vydaných 1. decembra 1995 a neskôr je poskytovaný s komerčnými licenčnými právami a obmedzeniami opísanými inde v tomto dokumente.  Všetok licenčný softvér poskytnutý vláde Spojených štátov na základe žiadostí pred 1. decembrom 1995 je poskytovaný s OBMEDZENÝMI PRÁVAMI, ako je uvedené v smernici FAR, 48 CFR 52.227-14 (z júna 1987), prípadne DFAR, 48 CFR 252.227-7013 (z októbra 1988).
